Drienka sa kedysi pestovala vo väčšine našich záhrad. V súčasnosti sa s touto drevinou stretávame o čosi menej. O to viac je vďaka svojim bohatým liečivým účinkom a širokým možnostiam zužitkovania vzácna.
Drienka, ako je drieň obyčajný ľudovo pomenovaný, k nám zavítala z Balkánu a Malej Ázie. Práve tam sa už dávnejšie využívala v rôznych formách, najmä ako chutný doplnok stravy či ako liečivo. Chýry o jej priaznivých účinkoch sa rýchlo šírili, vďaka čomu sa dostala takmer do celej Európy. Okamžite sa udomácnila aj u nás, kde sa dodnes pestuje kvôli svojej dobrej odolnosti, nenáročnej starostlivosti a spomenutým liečivým účinkom.
Čím je drienka typická?
Ako sa drienka pestuje?
Termín výsadby
Prvým krokom k úspešnému vypestovaniu drienky je správne načasovaná výsadba. Ako pri väčšine iných drevín, aj v tomto prípade sa odporúča vysádzať na jar alebo na začiatku jesene, najlepšie v čase, kedy nehrozia prízemné mrazy.
Miesto výsadby
Drienka potrebuje dostatok slnečného svetla, takže vhodnou polohou bude nejaké otvorené priestranstvo. Ak na ňu bude svietiť slnko aspoň 5 až 6 hodín denne, dariť sa jej bude aj v polotieni. Pri vysádzaní je však potrebná suchá zemina.
Ideálny typ pôdy
Zdravý rast drienky podporí aj vhodná pôda. Tá by mala mať neutrálne, prípadne mierne zásadité pH. Optimálne podmienky jej vytvorí hlinito-piesčitý typ pôdy, no prekážať jej nebude ani kamenistá zemina.
Interval zálievky
S nastavením intervalov polievania nie je pri drienkach žiadny problém. Zálievku totiž vôbec nepotrebujú. Pravidelne polievať ich nie je nutné ani v období horúčav. Stačí, ak raz za čas mierne zalejeme ich korene.
Hnojenie drienky
Pokiaľ je drienka posadená v správnej pôde s dostatkom živín, nutné nie je ani hnojenie. Chemické hnojivá jej aj tak nerobia dobre, takže v prípade potreby hnojiť by sme mali vsadiť skôr na domáci kompost.
Prečo drienku pestovať?
Ktoré látky drienka obsahuje?
Množstvom a výberom nutričných látok sa drienka zaraďuje medzi tie najliečivejšie dreviny. V jej zložení nechýba hneď niekoľko druhov vitamínov, najmä vitamíny A a C. Konzumáciou plodov dodáme telu aj minerály prospešné pre fungovanie organizmu. Pektíny a triesloviny sa zas postarajú o celkovú podporu imunity, ktorá sa zlepšuje už po pár dňoch užívania drienky.
Aké liečivé účinky má drienka?
Aké liečivé účinky a využitie má skorocel kopijovitý?
Viete, prečo je skorocel kopijovitý už po stáročia považovaný za zázračnú bylinku? Aké má liečivé účinky? Viete, že skorocel kopijovitý…
Zužitkovanie drienky v kuchyni
Drienky možno tepelne spracovávať bez obáv z úbytku vybraných nutričných látok. Vysoký obsah vitamínov a minerálov zaručí, že plody si uchovajú bohaté liečivé účinky napriek varu.
Zaujímavosť na záver…
Liečivá drevina sa radí medzi zákonom chránené rastlinné druhy. Dôvodom je pokles počtu drienok, ktorý môže zastaviť práve účasť v zozname chránených druhov.
Autor textu: Róbert Bosák